**ROMÂNIA**

 **JUDEŢUL VRANCEA**

 **CONSILIUL JUDEŢEAN**

 **HOTĂRÂREA nr.212**

 **din 15 octombrie 2025**

**privind:** înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferente unui număr total de 102 arbori cu un volum brut total de 197,29 mc

**Consiliul Județean Vrancea,**

- **având în vedere** referatul nr. 201/9944/10.10.10.2025 al Direcției Tehnice și Investiții din cadrul Consiliului Județean Vrancea privind înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea, a masei lemnoase aferentă unui număr total de 102 arbori cu un volum brut total de 197,29 mc;

**-luând act de:**

**-** Minuta nr. 201/9828/09.10.2025 a comisiei mixte nominalizate prin Dispoziția Președintelui Consiliului Județean Vrancea nr. 247/09.10.2025;

- Hotărârea nr. 37/08.10.2025 a Comitetului Județean pentru Situații de Urgență Vrancea, înregistrată la Consiliul Județean Vrancea sub nr. 201/9656/08.10.2025;

- Raportul operativ nr. 1/08.10.2025 privind efectele fenomenelor hidrometeorologice periculoase produse în perioada de 07.08.10.2025 întocmit de Comitetul Local pentru Situații de Urgență al Comunei Tătăranu;

- prețul de referință pentru masa lemnoasă aferentă actelor de punere în valoare nr.2500124200350/2218 şi nr. 25001242003560/2219, conform adresei nr.823/LCD/17.03.2025 din partea Direcției Silvice Vrancea - Ocolul Silvic Dumitreşti, înregistrată la Consiliul Judeţean Vrancea sub nr.4533/18.03.2025;

- Adresa nr. 24815/10.10.2025 a Direcției Generale de Asistență Socială și Protecția Copilului Vrancea, înregistrată la Consiliul Județean Vrancea sub nr. 201/9875/10.10.2025;

- Adresa nr. 1251/10.10.2025 a Centrului Școlar pentru Educație Incluzivă Mihălceni, înregistrată la Consiliul Județean Vrancea sub nr. 201/9859/10.10.2025;

**-** Actul de Punere în Valoare nr.2500124200350/2218 (aliniament DJ204B Tătăranu) şi Actul de Punere în Valoare nr. 25001242003560/2219 (aliniament DJ204B Măicăneşti), înaintate de Direcția Silvică Vrancea - Ocolul Silvic Dumitreşti prin adresa nr.823/LCD/17.03.2025, înregistrată la Consiliul Judeţean Vrancea sub nr.4533/18.03.2025;

- **ținând cont de:**

**-** prevederile Legii nr. 331/2024 privind Codul silvic, cu modificările și completările ulterioare;

- Anexa Ordinului Ministrului apelor, pădurilor şi protecției mediului nr. 264/1999 pentru aprobarea Normelor tehnice silvice privind gospodărirea vegetației forestiere de pe terenurile din afara fondului forestier național;

- art. 6 alin. (3) lit. b) din HG nr. 715/2017 pentru aprobarea Regulamentului de valorificare a masei lemnoase din fondul forestier proprietate publică;

**- în baza** prevederilor art. 173 alin. 1) lit. f) din O.U.G 57/2019 privind Codul Administrativ, cu modificările si completările ulterioare;

**- luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

**- în temeiul** art. 196 alin. 1) lit. a) din O.U.G. nr. 57/2019 privind Codul Administrativ, cu modificările și completările ulterioare,

 **HOTĂRĂŞTE:**

**Art.1** Înscrierea sub aspect valoric și cantitativ în evidențele contabile ale Unității Administrativ-Teritoriale Județul Vrancea a masei lemnoase aferente unui număr de 102 arbori cu un volum total brut de 197,29 mc, situați în aliniamentul drumului județean 204B (comunele Măicăneşti şi Tătăranu), aflați în domeniul public al județului Vrancea, în vederea valorificării.

**Art.2** Aprobarea valorii de inventar pentru cei 102 de arbori cu un volum total de 197,29 mc., care va fi înscrisă în evidențele contabile ale UAT Județul Vrancea în cuantum de 14.460,52 lei.

**Art.3** Masa lemnoasă rezultată din procesul de tăiere a celor 102 arbori va fi acordată cu titlu gratuit către Direcția Generală de Asistență Socială și Protecția Copilului Vrancea și Centrul Școlar Pentru Educaţie Incluzivă Mihalceni, pe bază de proces-verbal. După semnarea procesului-verbal, cantitatea de material lemnos prevăzută la art. 1 și art. 2 va fi scăzută din evidențele financiar – contabile ale Unității Administrativ-Teritoriale Județul Vrancea.

**Art.4** Prevederile prezentei hotărâri vor fi duse la îndeplinire de președintele Consiliului Județean Vrancea prin aparatul de specialitate și vor fi comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției Juridice și Administrație Publică.

 **Președintele**

**Consiliului Județean Vrancea**

**Nicușor HALICI**

 **Contrasemnează,**

 **Secretar general al județului**

 **Raluca Dan**